CFL 1800
D'CFL-Lokomotiven aus der Serie 1800 sinn Diesel-elektresch Lokomotiven.
 
Vun 20 Maschinnen, déi d'CFL an de Joren 1963 a 1964 kaaft huet, fiert am Moment keng méi zu Lëtzebuerg. Nëmmen d'1806 konnt gehale ginn; se gouf vum 1604 Classics a.s.b.l. renovéiert an ass betriebsfäheg. (Stand November 2021)

D'1802 gouf a Schwede mat Funkfernsteierung ekipéiert, fir de Betrib ze vereinfachen. Des Weidere sinn nach e puer Maschinnen an Dänemark ënnerwee.

D'SNCB hat 42 baugläich Lokomotiven, déi do an der Serie 55 immatrikuléiert waren. Se goufe gréisstendeels vun der Duebelserie 77/78 ersat.

Asaz
 Bis 1981: Persounenzich iwwer d'Streck Lëtzebuerg-Péiteng.
 Bis 1993: Persounenzich op der Nordstreck (zesumme mat den CFL 200).
 1999: Leschten Asaz vun enger 1800er um InterRegio m.
 Bis 2004: Persounenzich op der Klengbettener Streck.
Bis 2017: d'1800er fueren plangméisseg keng Persounenzich méi. Geleeëntlech koumen der an de Joren 2004 an 2005 als Ersatz zum Asaz. Bis Dezember 2010 sollten d'1800er op der CFL-Linn 6 tëscht Beetebuerg - Belval - Attem fueren. Wéinst dem ekonomeschen Opschwong an dem Manktem un Diesellokomotive komme s'op onbestëmmt Zäit nach op de Strecke Lëtzebuerg-Triage - Bartreng a Beetebuerg - Belval - Attem an den Asaz.
Zanter 2017: CFL 1806 als Museumslok

Bestand

Chaudière
D'CFL 1800 waren net serieméisseg mat enger Chaudière ekipéiert. Fir mat den CFL Wegmänner an den internationalen Zich op der Nordstreck kënnen ze fueren, kruten eng Rei 1800er Dampchaudièren agebaut. Nodeem d'CFL-Cargo d'Maschinnen iwwerholl huet, goufen d'Heizungen ausgebaut an op déi gewonne Plaz goufen zousätzlech Loftbehälteren angebaut.

Um Spaweck 

 D'Série CFL 1800 op der Websäit vu rail.lu
 D'Série CFL 1800 op der Websäit vu Spoorgroep Luxemburg
 D'Lokomotiv 1820 op der Websäit vum Institut national pour le patrimoine architectural 

1800
CFL 1800